اسلام آباد: وزیراعظم محمد شہباز شریف پارینے کہ خواری و عزم اٹ قائد نا پاکستان شونداری نا مزل ا سر مریک۔ تدوک آ دور اٹی پاکستان اٹی شونداری نا سفرسلوک ئس، سی پیک ڈٹ آ سٹی تنقید کننگا، چین، سعودی عرب، متحدہ عرب امارات و قطر ہر مشکل وخت اٹی پاکستان تون تَفیر، نواز شریف پاکستان ءِ دہشت گردی و لوڈشیڈنگ آن لاسی ترفے، پاکستان ءِ بڑزی تیا دننگ ناسفر مشکل ضرور ارے ولے اختلاف آتے چٹفسا نن قوم ءِ عظیم جوڑ کینہ۔داخیال آتا درشانی ءِ او سے شنبے نادے آ مارگلہ ایونیو نا بنائی دود آن تران کرسا کرے۔ وزیراعظم شہباز شریف پارے کہ مارگلہ ایونیو، 20 ارب روپئی نا خلقی شونداری و شونہالی نا پیکج و سویٹ ہوم تیکن کوچز اسلام آباد و ایلو علاقہ غاتا شونداری و شونہالی کن گام گیج کننگ انگ ءِ، مستین نا سست روی و مجرمانہ ڈیوالئی آن اسلام آباد نا شاریک دا ڈٹ آتیان کیہی سال محروم ئسر، پاکستان ءِ نزور و ڈی ریل کننگ نا سازش کننگا، 9 مئی آ اوفتا سازش و ملک دشمنی کاٹم آن گدرینگا و ہموکاریم مس ہراڑا دشمن سجفنگ ہم کتوکہ۔ اوپارے کہ چیئرمین سی ڈی اے و حنیف عباسی تون اوار مسلم لیگ (ن) نا سرکڑدہ دے و نن خواری کریر اوڑا اوفتے مبارکبادی ایتنہ، دا خذمت نا ہندن ءُ زمواری اس ہرفینو ہرانا الس سال آتیان چاری ئسر، نواز شریف نا دور انا ایسری آن پد شونداری نا سفر سلیس، این ایل سی و ایف ڈبلیواو ءِ شاری علاقہ غاتیٹی سڑک جوڑ کننگ نا موکل کنا وزارت اعلیٰ نا دور اٹی ملا۔
(اے پی پی)
(اے پی پی)
